<classify> SERIKALI imewataka wazalishaji wa mifuko ya plastiki, kutumia muda uliobaki kuanzisha viwanda vitakavyozalisha mifuko mbadala. Pia, imesisitiza kuzingatiwa kwa katazo la matumizi ya mifuko hiyo kwa lengo la kulinda ustawi wa afya, mazingira na uchumi kwa ujumla.Aidha, imesema mifuko iliyopigwa marufuku ku- pitia agizo hilo la serikali ni ile inayotumika kwa ajili ya kubeba bidhaa na si ile inayohusisha vifungashio zikiwemo korosho, maziwa na bidhaa zingine za kilimo na viwandani.Akizungumza wakati wa mkutano wa wadau mbalimbali wakiwemo wazalishaji, wasambazaji na watumiaji wa mifuko hiyo, Waziri wa Nchi, Ofisi ya Makamu wa Rais, Mazingira, January Makamba, alisema kwa sasa wizara hiyo kupitia kwa wanasheria wake, wanaandaa kanuni ambazo zitakuwa zikisimamia suala hilo.Katika mkutano huo uliowahusisha pia Waziri wa Viwanda na Biashara, Jo- seph Kakunda na Waziri wa Uwekezaji, Angella Kairuki, January alisema kanuni hizo zitakazochapishwa katika gazeti la serikali pamoja na maelekezo mengine zitabainisha adhabu zote kwa wakiukwaji wa suala hilo.Kimsingi adhabu hizo wazalishaji wote, wasambazaji na wauzaji wa mifuko hiyo, ikihusisha faini, vifungo vya jela au vyote kwa pamoja kulingana na kile kitakachokuwa kimetajwa katika kanuni hizo, aliongeza. Alisema suala la uzalishaji wa mifuko ya plastiki hapa nchini lilizuiwa tangu 2016, kabla ya wamiliki wa viwanda kuomba kusogezwa kwa muda wa agizo hilo hadi Desemba 31, mwaka 2017, jambo ambalo utekelezaji wake haukufanyika hadi sasa ikiwa ni miezi 18 tangu ombi hilo lilipotolewa.Kwa sasa mjadala wetu mkuu unapaswa kuwa ni namna gani tutaweza kuzalisha kwa wingi mifuko mbadala, kuhusu suala lenyewe la uzalishaji wa mifuko ya plastiki hilo halina nafasi na zaidi niwaombe wananchi wote kutumia fur- sa ya uzalishaji wa mifuko hiyo ili kujiinua kiuchumi, alisema January.  <topic>: KITAIFA 